גרטרוד בל

**** (באנגלית: **Gertrude Margaret Lowthian Bell**; 14 ביולי 1868 - 12 ביולי 1926), הייתה ארכאולוגית בריטית שהיה לה חלק מרכזי ביצירת מדינת עיראק.

במהלך חייה היא הייתה בין המובילים של המרד הערבי במלחמת העולם הראשונה לצד לורנס איש ערב. בסיום המלחמה שרטטה בל את גבולות המנדט הבריטי על מסופוטמיה, כדי שיכללו את שלוש ה"וולאיות" שהפכו להיות עיראק.

בל שכנעה את וינסטון צ'רצ'יל למנות את פייסל הראשון, מלך סוריה המודח, למלך הראשון של עיראק בוועידת קהיר (1921).
עד מותה בשנת 1926 היא הייתה האישה החשובה ביותר בשירות הציבורי באימפריה הבריטית.

## קורות חייה
גרטרוד בל נולדה בוושינגטון הול במחוז דורהם שבאנגליה, למשפחה אמידה. כבר כילדה נחשבה מבריקה, ובגיל 16 החלה ללמוד באוניברסיטת אוקספורד, שם סיימה תואר ראשון בהצטיינות יתרה תוך שנתיים.

בתום לימודיה החלה לתור את העולם - לטפס על הרים בשווייץ, לעסוק בארכאולוגיה וללמוד שפות. בל פתחה את מדבריות ערב לעולם המערבי בתיאוריה את מסעותיה הרבים במזרח התיכון. היא בילתה שנים רבות בהכרת ראשי השבטים, האמירים והשייח'ים הערביים ועם פרוץ מלחמת העולם הראשונה הייתה בעמדה טובה כדי לייעץ למשרד המלחמה הבריטי על המיקום והנטיות של הכוחות הערביים, אותם היה אפשר לעודד להצטרף לבריטים במלחמה נגד העות'מאנים. בנקודה זו בחייה הפכה ליועצת של הקולונל ת. א. לורנס, שנודע לאחר מכן כלורנס איש ערב. היא גם תרמה למאמץ המלחמה הבריטי במצרים ומסופוטמיה, ושימשה כקצינת מודיעין, שעבודתה צוינה לשבח בפרלמנט האנגלי. על שירותה היא זכתה באות האימפריה הבריטית.

היא הייתה הראשונה שצילמה בשנת 1909 ממצאים ארכולוגיים במערת חלמטה.

כיוון שהכירה את השטח, הייתה חלק מהמשלחת לוועידת פריז בשנת 1919, והתבקשה לשרטט את גבולות המדינה החדשה של עיראק. לאחר ועידת פריז, הממשל הבריטי התעלם מבל, מה שגרם לה לשקוע בדיכאון עמוק.

במהלך שנותיה האחרונות היא הקימה את המוזיאון הארכאולוגי של בגדאד והייתה המנהלת הראשונה שלו.

בל נפטרה ב-12 ביולי 1926 בבגדאד, לאחר שככל הנראה שמה קץ לחייה.

בשנת 2015 יצא הסרט "מלכת המדבר" (Queen of the Desert) על חייה של גרטרוד בל, בכיכובה של ניקול קידמן. ב-2016 הופק סרט תיעודי על בל בשם מכתבים מבגדאד , שבו הושמעו מכתביה מפי השחקנית טילדה סווינטון.

## לקריאה נוספת

* Hogarth, David G., "Obituary: Gertrude Lowthian Bell". *The Geographical Journal* 68.4, 1926, pp. 363-368
* Bodley, Ronald and Hearst, Lorna, *Gertrude Bell*. New York, NY: The Macmillan Company, 1940 
* Bell, Gertrude. *Gertrude Bell: From Her Personal Papers 1914-1926*. London: Ernest Benn Ltd, 1961
* Wallach, Janet, *Desert Queen*. 1999  
* O'Brien, Rosemary (ed.), *Gertrude Bell: The Arabian Diaries, 1913-1914*. USA: Syracuse University Press, 2000  
* Julia M. Asher-Greve, "Gertrude C. Bell (1868–1926)". In:  Getzel et al. (eds.), *Breaking Ground: Pioneering Women Archaeologists*, Ann Arbor: University of Michigan Press, 2004, pp.142–197
* H.V.F. Winstone, *Gertrude Bell*, Barzan Publishing, 2004 
* Howell, Georgina, *Gertrude Bell: Queen of the Desert, Shaper of Nations*, Farrar, Straus and Giroux, 2007 ; also issued as *Daughter of the Desert: the remarkable life of Gertrude Bell*, Macmillan, Basingstoke and Oxford, 2006  
* Lukitz, Liora, *A Quest in the Middle East: Gertrude Bell and the Making of Modern Iraq*. I.B. Tauris, 2006 
* Meyer, Karl E. and Shareen Blair Brysac, *Kingmakers: the Invention of the Modern Middle East*.  W.W. Norton, 2008 


## קישורים חיצוניים

* פרויקט גרטרוד בל
*ידין רומן, פורצות הדרך – הנשים ששינו את פני הארכאולוגיה, באתר פוליטיקלי קוראת, 15 בנובמבר 2016
* 
* 
* רמי גינת, האם האנגלייה של עיראק, ביקורת על הספר "A Quest in the Middle East: Gertrude Bell and the Making of Modern Iraq"
* 
* 
* 
* 
* 

קטגוריה:אנגלים
קטגוריה:ארכאולוגיות בריטיות
קטגוריה:ארכאולוגים בריטים
קטגוריה:ארץ ישראל: נוסעים נוצרים
קטגוריה:מפקדים במסדר האימפריה הבריטית
קטגוריה:רצח העם הארמני: אישים
קטגוריה:מתאבדות: פעילות פוליטיות
קטגוריה:מתאבדים: פוליטיקאים
קטגוריה:מונצחים בשלט כחול של ארגון המורשת האנגלית
קטגוריה:בריטיות שנולדו ב-1868
קטגוריה:בריטים שנולדו ב-1868
קטגוריה:בריטיות שנפטרו ב-1926
קטגוריה:בריטים שנפטרו ב-1926